Vine un nou val de caniculă, în majoritatea județelor, cu temperaturi de 39 de grade Celsius. ANM a emis cod galben.
Administrația Națională de Meteorologie a emis luni dimineață un cod galben de caniculă, în majoritatea județelor. Vor fi temperaturi de 39 de grade Celsius, iar noaptea nu vor coborî local sub 20 de grade Celsius. De asemenea, ANM a emis și o prognoză specială pentru Capitală: maximele se vor situa în jurul valorii de 38 de grade Celsius.
ANM precizează că luni, 26 iulie, local va fi caniculă și disconfort termic ridicat în regiunile vestice, iar codul galben de caniculă va fi în vigoare în intervalul 27-31 iulie.Astfel, în cea mai mare parte a țării, în ultimele zile ale lunii iulie, valul de căldură se va extinde și se va intensifica treptat, disconfortul termic va crește, iar indicele temperatură-umezeală (ITU) va depăși pragul critic de 80 de unități.În regiunile vestice, sudice și local în restul teritoriului va fi caniculă.Temperaturile maxime se vor situa, în general, între 34 și 39 de grade, cu cele mai ridicate valori în Oltenia și Muntenia.Local, noaptea, temperaturile nu vor coborî sub 20 de grade.